સરકાર દ્વારા કિલોએ Rs ૨૯નો લઘુતમ ભાવ નક્કી કરવામાં આવ્યો છે તે પોષાય તેમ નથી એમ જણાવીને CMC સ્ટોકના અભિનવ ચૌહાણે કહ્યું છે. એફઆરપી ધોરણે ગણતરી કરીએ તો કિલોએ ઉત્પાદન ખર્ચ Rs ૩૧.૫૮ અને એસએપી ધોરણે Rs ૩૭.૦૬નો રહે છે. તેથી ખાંડ મિલો Rs ૨૯ના ભાવે વેચે તો પણ નુકસાન છે. સરકારે ખાંડની નિકાસ કરવા જણાવ્યું છે પણ વૈશ્વિક ખાંડના ભાવ પણ નીચા રહેતાં તે પરવડે તેમ નથી. આથી પેકેજને કારણે ખાંડ મિલોની બેલેન્સ શીટ વધુ ખરાબ થતાં અટકે અથવા તેઓ ખેડૂતોને ચૂકવવાની નીકળતી કેટલીક રકમ ચૂકવી શકશે પણ ઓવરઓલ આ પગલું ખાંડ ઉદ્યોગનું ભાવિ બદલે તેવું નથી. તે માટે વધુ નક્કર પગલાં ભરવા જોઈએ એમ વધુમાં તેમનું માનવું હતું. જેમ ખાંડ મિલોના ભાવિ અંગે ઉદ્યોગ અસમંજસમાં છે તેવી જ સ્થિતિ એનાલિસ્ટોની શુગર સ્ટોક અંગે છે.